Ԑeddan sin n wussan ɣef taluft-nni, Akli yuɣel ɣer Fṛansa, ma yella d Lidya ur teẓri ara akk amek almi id-tufa iman-is di tala, teɣli ɣef tgecrar-is tettuɣu Rebbi i tt-id-ixelqqen teqqaras: -Ayen akka a Rebbi i turiḑ fell-i lḥif nekk d mmi? yeɣli-d fell-i ṭṭlam deg wass, ɣef yixef-iw neɣlend yiɣeblan, dayen umi ur zmireɣ ara, ẓẓayet ttԑebga fell-i, ansi id as-kkiɣ i zher-iw d asawen, a nneɣ a Rebbi ԑzizen kkawen ifadden-iw,ԑyiɣ, ula d șșura-w la tettdubu trennu, talwit ur d-teḑal fell-i, ar melmi ara qqimeɣ akka! Ad sԑukkuzeɣ di lmeḥna, tt-men-yif taluft iԑeddan wala tin id-iteddun, rẓag-it fell-i wussan am qlilu, a sidi Rebbi wissen ahat ma yella ad tbeddel teswiԑt, ad d-testeqsi fell-i lehna neɣ akka ara tt-kemmleɣ.